open-index/open-wikipedia-markdown huggingface dataset:
Hermann von Dechend

**Hermann Friedrich Alexander von Dechend** (født 2. april 1814 i Marienwerder, død 30. april 1890 i Berlin) var den første presidenten for den tyske Riksbanken, keiserlig virkelig geheimeråd og medlem av det prøyssiske statsrådet.

Han var sønn av advokaten Theodor Dechend, og var gift med Adelgunde Wilke. Hans datter Susanne ble gift med generalen Hugo von Kathen. Dechend studerte jus ved universitetene i Berlin og Bonn, og ledet fra 1848 *Preußische Darlehenskasse*. Fra 1851 var han medlem av hovedbankdirektoriet i Preußische Bank, og ble i 1863 visepresident og endelig i 1864 president for banken. Denne stillingen innehadde han til 1875. Etter den tyske samlingen ble Dechend den første presidenten for Riksbanken, som overtok den prøyssiske banks struktur. Dechend hadde hovedansvaret for at den prøyssiske bank ble utviklet til en av Europas viktigste sentralbanker.
På grunn av sine fortjenester ble Hermann Dechend den 12. juni 1865 opphøyet i den prøyssiske adelstanden. Prøyssiske sedler fra 1867 til 1874 og tyske sedler fra 1876 til 1884 bærer Dechends underskrift.

## Referanser


## Litteratur
* Gothaisches Genealogisches Taschenbuch der Adeligen Häuser, del B, Verlag Justus Perthes, Gotha 1941.
* Genealogisches Handbuch des Adels, *Adelslexikon* bd. II, bd. 58 av totalverket, C. A. Starke Verlag, Limburg (Lahn) 1974,
Empoli FC

**Empoli Football Club** er en italiensk fotballklubb fra Empoli, Toscana.

## Historie
Empoli ble grunnlagt i 1920, men spilte ikke sin første offisielle kamp før i 1921.

Empoli har brukt de siste årene til å pendle mellom Serie A og Serie B. Sesongen 2006&ndash;2007 var imidlertid Empoli en av de store positive overraskelsene, og laget var lenge med i kamp om 4.-plassen og Mesterligaspill, men endte til slutt på 7.-plass, og dermed var de kvalifisert for UEFA-cupen. De er det 23. italienske laget som deltar i en av de tre store europeiske turneringene.

## Spillerstall
Oppdatert 1. september 2024.

### Utlånte spillere

## Kjente spillere
*  Marc Bresciano
*  Antonio Di Natale
*  Massimo Maccarone
*  Vincenzo Montella
*  Tomasso Rocchi
*  Francesco Tavano
*  Luca Toni
*  Marcelo Zalayeta
*  Amauri

## Referanser


## Eksterne lenker
*
Det går likar no

***Det går likar no*** er et album av D.D.E.. Albumet ble produsert av Svein Gundersen og utgitt i 1996. 
*Det går likar no* er det fjerde mest solgte norske album gjennom tidene med et salg på 270&nbsp;000 eksemplarer.

## Sporliste
#«Det går likar no» (Viken)
#«Æ har ti» (Viken)
#«Vi ska sjå sola gå ned i havet» (Viken/Lind)
#«Rompa mi» (Viken/Lind)
#«Konge eller knekt» (Viken/Lind)
#«Steg» (Viken/Lind)
#«Sei ka du vil» (Viken)
#«E6» (Viken/Lind)
#«Zanzibar inn» (Viken/Lind)
#«Best uten ball» (Viken/Lind)
#«Shanty for Sjømannskjerka» (Viken/Lind)
#«Kvite flekka» (Viken/Lind)
#«Ingen mjuke fiolina» (Viken/Lind)

## Medvirkende
### D.D.E.

* Bjarne Brøndbo – sang, trekkspill
* Frode Viken – gitarer, låtskriver, kor 
* Terje Tranaas – keyboard, flygel, trekkspill, orgel, programmering 
* Eskil Brøndbo – trommer, perkusjon 
* Arnt Egil Rånes – gitarer, sitar, mandolin, gitarbanjo
* Bård Jørgen Iversen – trekkspill, orgel, kor 
* Eivind Berre – bass, kor, coverdesign 

### Andre medvirkende

* Per Hillestad – perkusjon
* Børge Petersen-Øverleir – gitarer 
* Svein Gundersen – flygel på steg, kor, miks, produsent
* Øyvind Bremnes – trommeloop på steg 
* Ingar Helgesen – add. gitarer, miks
* Jan Roberg – tekniker 
* Irene Hynes – cover-koordinator, coverdesign
* Jörgen Ahlström – foto coverdesign  
* Jo Eken-Torp – b-foto 
* Pia Johansson – make-up
* Gröna Lund – miljøbilder
* Idar Lind – tekstforfatter

## Eksterne lenker
*
Jørn Ording

**Jørn Ording** (født 21. februar 1916 i Oslo, død  11. mars 2001) var en  norsk skuespiller, instruktør og sanger. Han debuterte i 1938 på Den Nationale Scene i Bergen, og ble ansatt i 1939 ved Nationaltheatret i Oslo der han medvirket i 175 oppsetninger som skuespiller eller instruktør frem til 1987. Som filmskuespiller debuterte han i *[[Trysil-Knut (film)|Trysil-Knut]]* i 1942. Han har også skrevet filmmanus til en rekke norske filmer.

Sammen med Egil Monn-Iversen skrev han barnesangene «Sjimpansen Napolibom» samt «Skipskatten Snurribart». De ble innspilt av Per Asplin, barnekor og Egil Monn-Iversens orkester på EP-platen Triola TNP-1014.

## Filmografi
### Skuespiller
* *[[Deilig er fjorden!]]* (1985) 	   	
* *[[Ta den ring]]*(1982) TV
* *[[Olsenbanden og Dynamitt-Harry mot nye høyder]]* (1979) 	   	
* *[[Operasjon V for vanvidd]]*  (1970)	
* *Faderen* (1969) TV  	
* *[[Høysommer]]* (1958) 	   	
* *[[Kasserer Jensen]]* (1954) 	   	
* *[[Brudebuketten]]* (1953)    	
* *[[Trine!]]*  (1952) 	   	
* *[[Ukjent mann]]* (1951) 	
* *[[Støt står den danske sømand]]* (1948)	
* *[[Englandsfarere]]* (1946) 	   	
* *[[Rikard Nordraak (film)|Rikard Nordraak]]*  (1945)    	
* *[[Trysil-Knut (film)|Trysil-Knut]]* (1942)

### Manus
* To på topp (1965) 	   	
* Alle tiders kupp (1964) 	   	
* Sønner av Norge kjøper bil  (1962) 	   	
* Millionær for en aften (1960)	
* Støv på hjernen (1959) 		
* Høysommer 	(1958)           	
* Kontakt!  (1956)

## Teaterroller (utvalg)

## Referanser


## Eksterne lenker
*
Gråsteinbit

**Gråsteinbit** (*Anarhichas lupus*) er den største arten av gruppen steinbiter. 

Tennene skiller den fra andre steinbitarter. Begge kjevene er utstyrt med sterke kjegleformete fortenner, to rader med store ruglete jeksler på sidene, og to rekker med lignende jeksler i midten av ganen. Disse tennene bruker steinbiten til å knuse de harde ryggskjoldene og skjellene til krepsdyr og bløtdyr som den før seg på. Den liker å gjemme seg blant steiner, og det ligger ofte skallrester fra bytte strødd rundt. 

Dykkere som møter på den under vann rapporterer at den er temmelig harmløs i møte med mennesker. Men fiskere som drar den opp i båten må passe seg ettersom den blir ganske aggressiv og biter seg fast i det den skulle finne.

Den 27. juni 2007 ble det fanget en gråsteinbit på 22,84 kg med stang ved Hasvik i Finnmark 

## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Referanser




## Eksterne lenker
*
Piece by Piece

***Piece by Piece*** er Katie Meluas andre album. Albumet ble utgitt i september 2005. Det ble utgitt singler av sangene «Spider's Web», «I Cried for You» og «Nine Million Bicycles».

## Sporliste

#«Shy Boy»
#«Nine Million Bicycles»
#«Piece By Piece»
#«Halfway Up The Hindu Kush»
#«Blues In The Night»
#«Spider's Web»
#«Blue Shoes»
#«On The Road Again»
#«Thank You, Stars»
#«Just Like Heaven»
#«I Cried For You»
#«I Do Believe In Love»

## Se også
* Call Off the Search, Katie Meluas første album

## Kilder
* 

## Eksterne lenker
*
Solslyng

**Solslyng** inntreffer når stålet i jernbaneskinner utvider seg på grunn av varme.

Jernbaneskinner blir lagt med litt mellomrom for å håndtere utvidelser. Dersom skinnene utvider seg for mye vil de støte mot hverandre og i verste fall bøyes. Dette kan føre til avsporing av togvogner.

For å unngå solslyng på helsveisede skinner legges de på betongsviller tunge nok til å holde skinnegangen nede. Skinnene blir også strukket for at utvidelse av skinnene bare skal redusere denne forspenningen og ikke forårsake solslyng.
Megaron

**Megaron** (gresk: μέγαρον, «stor hall», fra *megas*, «stor»), flertall megara, er en klassisk arkitektonisk grunnform eller plantype for palassbygninger fra minoisk-mykensk kultur. Det er et kvadratisk eller rektangulært rom, vanligvis med fire søyler som bærer taket og med sidevegger som skyter fram og danner en portal. Fronten var en åpen portal med to søyler og hadde en sentralt, åpent ildsted som ble ventelert gjennom et rundt vindu, koøye, i taket. Det er antatt at herskeren i området, kalt for en *wánax*, senere *anax*, hadde sin trone plassert i rommet med ildstedet. På grunn av dette er hovedrommet også kalt for «tronerommet». Det var særskilt egeisk grunnet den åpne forstuen som vanligvis var støttet av søyler. Inngangen var det trekk som bidrar til å adskille megaronen, grunnet dens posisjon som var langs den kortere veggen slik at dybden var lengre enn bredden. Det var ofte mange rom rundt det sentrale megaron, slik som arkivrom, kontorer, rom for å presse olje, verksteder, kermaikkrom, helligdommer, og lager for varer som vin, olje, og hvete.

Megaron er en klassisk hustype i antikkens Hellas og blir av mange ansett som å være forløperen til cella i det doriske tempelet. En av de mest kjente megaronene er kongens store mottakshall i palasset i Tiryns. Hovedrommet her hadde en trone mot høyre vegg og et ildsted mellom fire minoiske tresøyler i midten.
En annen er helten Odyssevs’ megaron, som er vel beskrevet i eposet *[[Odysseen]]*.

## Referanser
Liste over bykunst i Molde

Det følgende er en oversikt over kunst i det offentlige rom i Molde. Listen inkluderer statuer, byster, skulpturer og minnesmerker.

## Liste

## Referanser
Brudebuketten

***Brudebuketten*** er en norsk filmkomedie fra 1953. Regien er av Bjørn Breigutu. Egil Monn-Iversen har laget musikken og hovedrollene spilles av Randi Kolstad, Lalla Carlsen og Per Aabel.

Filmen handler om ei søt og naiv jente som ikke kan bestemme seg for hvem av sine tre beilere hun skal velge. Her debuterer sanggruppa *[[The Monn Keys]]* på film med sangen «Den gyldne middelvei».

## Handling
Siv Blom går i søvne, og en natt legger hun seg i sengen til kunstneren Picasso. De blir et par, men når han får stipend reiser han sin vei uten henne. Hun begynner å arbeide for selskapet Høyland & Høyland, hvor den yngre sjefen snart forelsker seg i henne. Siv har det så dårlig at hun begynner å gå i terapi, etter råd fra Høyland jr. Besøket gjør imidlertid ting enda verre: Siv begynner å gå baklengs i transe nedover Karl Johan.

Den unge Høyland ser ingen annen utvei enn å sende Siv til Stockholm. Der møter hun sjarmøren Victor Wahlin, men kommer etter hvert på andre tanker igjen. Forvirret reiser hun tilbake til tante Berthe i Oslo, hvis hjem hun ser på som sitt eneste faste holdepunkt i livet.

## Rolleliste

## Eksterne lenker
*
Goppa-kode

Innenfor algebraisk geometri i matematikken er en **Goppa-kode** definert som bildet til avbildningen \phi gitt på følgende måte: La q være en primtallspotens og X en ikke-singulær, projektiv kurve definert over \mathbb{F}_q og med minst ett \mathbb{F}_q-rasjonalt punkt. La P_1,\dots,P_n være \mathbb{F}_q-rasjonale punkter på X og la G være en \mathbb{F}_q-rasjonal divisor på X med støtte disjunkt fra \{P_1,\dots,P_n\}. Vi definerer da \phi:L(G)\longrightarrow\mathbb{F}_q^n ved f\longmapsto(f(P_1),\dots,f(P_n)). Hvis vi definerer divisoren D:=P_1+\cdots+P_n, betegner vi gjerne koden ved C(D,G).

Dimensjonen k til en kode C(D,G) er gitt ved k=l(G)-l(G-D), og minimumsdistansen d er gitt ved d\geq\deg(D)-\deg(G). Disse resultatene finner man lett ved hjelp av Riemann&ndash;Roch-teoremet.

Goppa-koden ble først konstruert i 1981 av V.D. Goppa.

## Bruk av Goppa-koder

Goppa-koder ble brukt da den asymptotiske Gilbert&ndash;Varshamov-begrensningen (1950) ble forbedret av Tsfasman, Vladut og Zink i 1982. Her ble en uendelig følge av ikke-singulære, projektive kurver med et stort antall \mathbb{F}_q-rasjonale punkter definert, og en Goppa-kode ble definert på hver kurve slik at lengden på Goppa-kodene var lik antallet \mathbb{F}_q-rasjonale punkter på kurvene.

I senere tid har flere kodeteoretikere jobbet med å definere koder ved hjelp av algebraiske kurver med metoder inspirert av Goppas konstruksjon.

## Generaliseringer av Goppa-koder

I 1999 definerte Xing, Niederreiter og Lam en generalisering av Goppa-kodene. La X være en ikke-singulær, projektiv kurve definert over \mathbb{F}_q og P_1,\dots,P_s være lukkede punkter på X. Sett \deg(P_i)=k_i. Hvis f\in\mathbb{F}_q(X) slik at v_{P_i}(f)\geq 0, da er f(P_i)\in\mathbb{F}_{q^{k_i}}. La n_i og d_i være positive heltall for i=1,\dots,s slik at det eksisterer en [n_i,k_i,d_i]_q-lineær kode for hver i=1,\dots,s, og definér en isomorfisme \psi_i:\mathbb{F}_{q^{k_i}}\longrightarrow C_i for hver i=1,\dots,s. La G være en \mathbb{F}_q-rasjonal divisor med støtte disjunkt fra P_1,\dots,P_s, og sett n=n_1+\cdots+n_s. Xing, Niederreiter og Lams kode er da definert som bildet til avbildningen \psi:L(G)\longrightarrow \mathbb{F}_q^n gitt ved f\longmapsto(\psi_1(f(P_1)),\dots,\psi_s(f(P_s))).

Det er klart at dette utgjør en generalisering av Goppa-kodene, siden k_1=\cdots=k_s=1 gir samme konstruksjon som Goppas definisjon.

Koden til Xing, Niederreiter og Lam har gitt en del forbedringer av parametrene til enkeltkodene, men har ennå ikke gitt noen forbedringer når det gjelder asymptotiske begrensninger.

Andre naturlige generaliseringer av Goppa-koder er å bruke varieteter fra algebraisk geometri som ikke nødvendigvis er kurver.
Jørn Lande

**Jørn Marumsrud Lande** (født 1968) er en norsk heavy metal-vokalist best kjent som Jørn Lande eller JORN.

Lande er mest kjent som vokalist i det tyske power metal-bandet Masterplan, og for sin solokarriere som JORN.

Han begynte tidlig å spille i et band som het «Motgang». I 1998 ble Lande vokalist i Whitesnake-coverbandet The Snakes med Sid Ringsby og Willy Bendiksen og de tidligere Whitesnake-gitaristene Bernie Marsden og Micky Moody. Marsden og Moody startet i 1999 The Company of Snakes som varte frem til 2004. Samtidig som Tore Moren ble med i The Snakes spilte også nordmennene i bandet Wild Willy's Gang med Ronni Le Tekrø fra TNT.

The Snakes ble oppløst i 1999. Året etter startet Jørn Lande bandet «JORN» I tillegg var han vokalist i det tyske power metal-bandet Masterplan fra 2001 til 2006 og fra 2009 til 2012.

Jørn Lande var solist på fotballsangen «Alt for Norge», som herrelandslaget i fotball spilte inn før VM i fotball 1994. Han var også gjestevokalist på Ayreon-albumet «*01011001*» (2008). På High Voltage Festivalen i 2010 opptrådte han sammen med Heaven & Hell.

I 2021 deltok Jørn Lande i den norske Melodi Grand Prix-konkurransen med «Faith Bloody Faith» hvor han vant «SisteSjansen» i delfinalen og nådde selve finalen på den måten. I finalen gikk han videre til de fire siste («gullfinalen»), men røk ut da de to siste deltakerne ble stemt frem (TIX vant finalen).

## Band
* Pentakill
* Masterplan
* Jorn
* Beyond Twilight
* Mundanus Imperium
* ARK
* Vagabond
* The Snakes
* Allen / Lande
* Wild Willy's Gang
* Millenium
* Yngwie Malmsteens Rising Force
* Avantasia The Scarecrow - Angel of Babylon - The Wicked Symphony - Ghostlights - Lucifer

## Diskografi
Se: Jørn Lande diskografi

## Referanser


## Eksterne lenker
* 
* 
*
Strengereid

**Strengereid** er en liten, kystnær tettbebyggelse, et bygdelag, øst i Arendal kommune. Bebyggelsen er knyttet til matrikkelgården Strengereid. 

## Historie

Strengereid var tidligere en skolekrets i Holt kommune, og denne kretsen ble i 1962 overført til nye Moland kommune, som i 1992 ble en del av Arendal kommune.

Stedet har vært bebodd svært lenge. Det er gjort funn av redskaper og boplasser fra steinalderen. Fra tidlig på 1500-tallet til 1797, da lagmannsembetet ble avskaffet, var Strengereid en tingplass, og var derfor et viktig sted, og gav navnet til Strengereid tinglag. Den dag i dag står fortsatt bygninger fra siste del av 1600-tallet. Blant annet finner vi gårder som opprinnelig var kombinert med redervirksomhet. «Det gamle hus» fra ca. 1700 er vernet etter lov om kulturminner.

## Næringsvirksomhet

*Strengereid Matbod forsynte i mange år Strengereid og omegn med dagligvarer. Butikken ble nedlagt i 2004.
*Tinghaug-haven gartneri selger planter, busker og trær
*Strengereid brygge er en høyt etterspurt havn for fritidsbåter, og fungerer også som et rekreasjonsområde. 
**[[Agderavisen]]* drev i flere år sin virksomhet fra Strengereid.
*Skogbruk og vedproduksjon bedrives fortsatt på Strengereid.
*Kommersiell oppdrett og slakt av kaniner ble drevet i en periode på 1990-tallet.

## Frivillige foreninger
Strengereid Krets velforening (**SKV**) og Strengereid idrettslag (**SIL**) er to aktører i lokalmiljøet. De to foreningene eide og drev sammen Strengereid grendehus som brant ned i 2006.

## Personer knyttet til Strengereid
*Håvard Rem, forfatter
*Mimi Thommessen, visesanger (sommergjest)
*Per Aabel skuespiller (sommergjest)
*Vendela Kirsebom, modell (sommergjest) 
*Ferdinand Finne, kunstner (kortere periode)
Norgesmesterskap

Et **norgesmesterskap** (**NM**) er et arrangement som kårer Norges beste prestasjon innen en konkurranse. Vinneren får tittelen «norgesmester», eller «norsk mester». Betegnelsen «nasjonalt mesterskap» brukes også for slike arrangementer. Mesterskapene er for deltagere fra hele Norge, som konkurrerer i en bestemt øvelse, sport eller annet. Mesterskapene kan kåre individuelle enkeltpersoner som mestre, men også klubber, bedrifter eller organisasjoner. I flere norgesmesterskap deles det ut en kongepokal til beste utøver.

*Norgesmesterskap er som regel årlige arrangementer i idretter eller sporter som er organisert under Norges idrettsforbund.
*Norgesmesterskap kan arrangeres som et større arrangement over en helg, eller uke (dette er vanligst i individuelle idretter).
*Norgesmesterskap kan arrangeres som en cup gjennom en hel sesong, og bygger seg opp mot en finale ved sesongens slutt (dette er vanligst i lagidretter).
**Noen norgesmesterskap krever kvalifisering, enten gjennom egne kvalifiserende arrangementer, eller ved resultatbaserte standarder, som kvalifiseringskrav, for deltakelse.

*Det arrangeres norgesmesterskap, og kåres norske mestere også utenom den organiserte idretten.

## Ulike norgesmesterskap
Frankfurt-Flughafen

**Frankfurt-Flughafen** er en bydel i Frankfurt am Main som består av Frankfurt internasjonale lufthavn. Den har et fast innbyggertall på bare 340, og er dermed etter innbyggere den minste bydelen i Frankfurt. Ved lufthavnen arbeider det imidlertid nesten 70&nbsp;000 mennesker, og bydelen har også et sykehus, to jernbanestasjoner, metro, gudshus for alle store religioner, en rekke restauranter, deriblant den største McDonald's-filialen i Europa, og et stort antall hoteller. Bydelen og lufthavnen er omgitt av Frankfurts byskog.

## Eksterne lenker
* Offisiell side for bydelen
8. etappe i Tour de France 2006

## [[Beauvais]] – [[Caen]]
***Etappe:** 8.
***Dato:** 9. juli 
***Lengde:**  181 km
***Norske resultater:**
:11. Thor Hushovd

## Info
Sylvain Calzati stakk etter fem mil av med fem andre ryttere før han bestemte seg for å dra alene og syklet solo de tre siste milene til mål. Dette var første gang i årets tour at et brudd holdt til mål og Calzatis første etappeseier. Hushovd havnet på en 11.-plass og var i realiteten ute av kampen om den grønne trøya med 63 poeng opp til ledende Robbie McEwen.

## Sprint og klatrepasseringer
### 1. sprint ([[Plessala]])
Etter 38 km

### 2. sprint ([[Locmalo]])
Etter 112,5 km

### 3. sprint ([[Plouay]])
Etter 142 km

### 1. klatring (Côte de Mûr-de-Bretagne)
Etter 75 km, kategori 3

### 2. klatring (Côte de Saint-Mayeux)
Etter 78,5 km, kategori 4

### 3. klatring (Côte de Gouarec)
Etter 94 km, kategori 4

### 4. klatring (Côte de Ty Marrec)
Etter 138 km, kategori 4

## Resultater

## Eksterne lenker
* Etappebeskrivelse og recap på cyclingnews.com
Table Mountain

**Table Mountain**, eller **Taffelberg**, er et platåberg syd for  Cape Town i Sør-Afrika. Fjellets høyeste punkt er Maclear's Beacon  meter over havet. Toppen av fjellet danner et 3 km langt platå. 

Tafelberg er en populær turistattraksjon i Kappstaden. Ved bergets vestre side fører en taubane opp til platået.

Tafelberg er kjent for sin rike flora, og er fredet som en del av Cape Peninsula nasjonalpark, som igjen inngår i verdensarvområdet Cape floraregion. Det skal finnes 1470 ulike plantevekster på berget, hvorav mange er endemiske. Blant annet finnes det 250 ulike arter av tusenfryd. På fjellet finnes også mange ulike dyrearter, blant annet den besynderlige klippegrevlingen.

Stjernebildet Taffelberg har fått sitt navn fra fjellet.

## Se også
* Taffelberg (landform)

## Eksterne lenker
*
Lake Champlain Transportation Company

**Lake Champlain Transportation Company** er et fergeselskap som har tre ruter over Champlainsjøen i Vermont og New York i USA. Det ble grunnlagt i 1826
Selskapet eier åtte ferger.

## Ruter
Lake Champlain Transportation Company krysser sjøen på tre steder:
*Charlotte, VT – Essex, NY «Southern Crossing».
*Burlington, VT – Port Kent, NY «Central Crossing».
*Grand Isle, VT – Plattburgh, NY «Northern Crossing».

Overfarten tar hhv. 20, 60 og 12min. 

## Eksterne lenker
*
John Franklin Bardin

**John Franklin Bardin** (født 30. november 1916 i Cincinnati, Ohio, død 9. juli 1981) var en amerikansk forfatter.

Nesten hele Badins nære familie døde av forskjellige sykdommer i hans barndom. Han ble av økonomiske årsaker tvunget til å oppgi studiene ved University of Cincinnati i sitt første studieår. For å tjene til livets opphold arbeidet han deretter som billettør og utkaster ved en rulleskøytebane. Senere fikk han kontorjobb i en bokhandel, hvor han om natten drev selvstudier. I 1943 flyttet han til New York. Her arbeidet han blant annet som journalist og PR-medarbeider.

I 1946 fikk Bardin publisert sin første bok, den psykologiske kriminalromanen *The Deadly Percheron*. Hans høye stjerne blant en del krimkjennere, særlig i Storbritannia, hviler nesten utelukkende på denne romanen og de to følgende (*The Last of Philip Banter* (1947) og *Devil Take the Blue-Tail Fly* (1948)). Bøkene fikk liten oppmerksomhet ved utgivelsen, men både bøkene og forfatteren ble til en viss grad oppdaget i 1970-årene etter at Julian Symons i 1976 utga alle tre med kommentarer i samlebindet *The John Franklin Bardin Omnibus*. Bøkene har siden vært i trykk. De to siste av dem er også utgitt på norsk (*Enden er nær, Philip Banter* (1988) og *Melodien som kom tilbake* (1979)).

I første halvdel av 1970-tallet flyttet Bardin til Chicago, hvor han arbeidet som magasinredaktør. Bare tre år senere var han tilbake i New York, hvor han levde til sin død 9. juli 1981.

En del av Bardins senere romaner ble utgitt under pseudonymene *Gregory Tree* og *Douglas Ashe*.  

## Bibliografi
* *The Deadly Percheron* (1946)
* *The Last of Philip Banter* (1947) 
* *Devil Take the Blue-Tail Fly* (1948)
* *The Case Against Myself* (1950) (som *Gregory Tree*) 
* *The Burning Glass* (1950) 
* *The Case Against Butterfly* (1951) (som *Gregory Tree*) 
* *A Shroud For Grandmama* (1951) (som *Douglas Ashe* i USA og som *Gregory Tree* i England)
* *So Young To Die* (1953) (som *Gregory Tree*)
* *Christmas Comes But Once A Year* (1954)
* *Purloining Tiny* (1978)

### Oversettelser til norsk

## Priser og utmerkelser
* The Martin Beck Award 1976, for *Dimstråk* (*The Last of Philip Banter* og *Devil Take the Blue Tail Fly*) 

## Referanser


## Eksterne lenker
* 
*  John Franklin Bardin. Fansite
Kuppet i Loshult

**Kuppet i Loshult** var snapphanenes største bragd under den skånske krigen, også kjent som Gyldenløvefeiden.

Etter at den danske-norske hæren gikk på land ved Råå, ikke langt fra Helsingborg i juni 1676, måtte den svenske kongen Karl XI trekke tilbake sine fåtallige styrker til baser i Småland. Men det var mye krigsmateriell som måtte reddes og dette tok mer tid enn beregnet. Hundrevis av vogner med ammunisjon, forsyninger og andre midler måtte flyttes til nærliggende samlingssteder i selve Skåne.

Et slik sted var ved Loshult kirke ikke langt fra grensen mot Småland i nordlige Skåne i nærheten av Osby. Der ble over 250 vogner samlet i et tren med ammunisjon, teltutstyr ment for selveste kongen og krigskassen med kobberplater verdt 30 000 riksdaler som etter dagens sum er ca. 70 til 80 millioner kroner. Bare tyve soldater bevoktet vognene i ly av kirken den 24. juli 1676 da de ble angrepet fra uventet hold.

Bøndene i omegnen hadde hørt at kongens utstyr og krigskasse var ved Loshult kirke, så de sendte ut ryttere til Landskrona for å underrette danskene. I mellomtiden ble 150 bønder fra Osby, Loshult, Hästveda og Broby sogn i nordlige Skåne samlet for å angripe vaktstyrken, som forgjeves forsøkte å slå tilbake angrepet. Etter at 9 mann var drept, rømte resten over grensen så snapphanene kunne går løs på konvoien av de over 250 vognene.

Etter krigens slutt prøvde Karl XI å få tak i krigsbyttet som snapphanene hadde tatt sommeren 1676, men til tross for at flere var arrestert og dømt for deltagelse i kuppet, fant man aldri krigskassen. Karl XI benådet alle som var blitt dømt til slutt og måtte oppgi enhver tanke på å finne den fortapte skatten.

Det er ment at kobberplatene var blitt gravd ned og deretter gikk tapt, så det er mulig at en skatt er å finne i traktene omkring Loshult og Osby. Skattejegere har fram til nå, lett etter krigskassens innhold. I 1996 ble ti kobberplater funnet nord for Loshult ved en tilfeldighet da skogplanting fant sted.
Ornament (arkitektur)

Et **ornament** er et visuelt formelement som kan stå alene eller være en del av et sammensatt mønster. Det kan sees som en dekorasjon eller utsmykning, og forestiller ofte en plante, et dyr, en gjenstand eller grafisk figur som på geometrisk vis er stilisert og plassert i et symmetrisk mønster. Et ornament kan videre være en rent geometrisk, abstrakt form, som kjent fra islamsk kunst og islamsk arkitektur, eller det kan være et mer eller mindre stilisert motiv fra naturen, som ofte er brukt i art noveau.

Ornamentet kan dessuten ha et symbolsk verdi, noe som i dag brukes mye i forbindelse med kroppskunst og tatovering (for eksempel *tribals*).
En annen måte å bygge opp et ornament på er ved å ta utgangspunkt i et midtpunkt og bruke hjelpelinjer og enkle grunnformer. Dette resulterer i et komplisert mønster preget av symmetri og streng orden.

I modernismen tok man avstand fra overdreven bruk av ornament etter at Adolf Loos skrev sitt berømte manifest *Ornament og forbrytelse* i 1908.

## Ornamenteksempler fra kunsthistorien


Fil:Paris - Palais du Louvre - PA00085992 - 519.jpg|Ornament på fasaden av Louvre (Paris)
Fil:Paris - Palais du Louvre - PA00085992 - 920.jpg|Ornament på fasaden av Louvre (Paris)
Fil:Linteau Musée Guimet 25972.jpg|Utsmykking over dør, Khmer i Preah Ko (Kambodsja)
Fil:Uspen (4).jpg|Uspenskijkatedralen, Moskva
Fil:Relief of Diana, at the Amalienburg.jpg|Diana relieff, Amalienburg i München (Tyskland)
Fil:Fontainebleau escalier roi4.jpg|Fontainebleau slott (Frankrike)
Fil:Jero538BG23.jpg|Hieronymittklostret, Lisboa (Portugal)
Fil:Ålesund husvegg.jpg|Jugendstil, Ålesund
Fil:11-7F Riga.jpg|Jugendstil, Riga
Fil:Gaudi23.jpg|Casa Milà, Gaudi, Barcelona (Spania)


## Se også
* Arabesk
* Relieff
* Dekor

## Fotnoter

## Litteratur
* Brolin, Bernt C.; *Architectual Ornament, Banishment and Return*, New York 2000 
* Jones, Owen; *The Grammer of Ornament*, original 1856, London 2001 (opptrykk) 
* Loos, Adolf; *Ornament og forbrydelse*, I Lyhne, Vagn og Nielsen, Kristian Berg: red. *Tankebygninger, Arkitektur og kunsthåndværk 1851 – 1914*, Klim Århus 1994 s. 250-257 
* Sullivan, Louis; *The Function of Ornament*, New York 1986, 

## Eksterne lenker
* 
* Arkitektur.no
* Owen Jones og ''Grammar of Ornament''
Massakren ved Hyllinge bro

**Massakren ved Hyllinge bro** fant sted den 29. oktober 1676. En kolonne av sårede og syke danske soldater ble angrepet og drept av Karl XIs hær under den skånske krig.

Etter slaget ved Halmstad den 17. august 1676 sto Karl XI og Christian V med sine hærstyrker ved Åskloster ved elven Viskan i Halland. Karl XI hadde en sterk taktisk posisjon mens Christian V hadde større styrker.

Den 25. september 1676 brøt danskene opp og dro sørover til det nordlige Skåne der de gikk i vinterkvarter. Men Karl XI med 5&nbsp;000 mann brøt også opp, og marsjerte til Ljundby i Småland der 10&nbsp;000 mann var samlet ved midten av oktober. Den 21. oktober rykket de svenske styrkene over grensen til dansk Skåne, og startet en vinterkrig som kom uventet på danskene. Den svenske styrkens første mål var Helsingborg, deretter Malmö hvor de svenske styrkene hadde velfylte lagre.

Ved Hyllinge bro ikke langt fra Helsingborg oppdaget de svenske styrkene en kolonne på rundt 270 sårede og syke danske soldater. Den danske kolonnen var ikke kampdyktig, men de svenske offiserer var ikke nådige og alle de danske soldatene ble drept.

## Litteratur
**Claes-Göran Isacsson*, Skånska kriget 1675-1679 ISBN 91-88930-87-4
Jørstad

**Jørstad** eller **Breide** eller **Vestbygda** er ei bygd i Snåsa kommune, Trøndelag, på sørvestsiden av Snåsavatnet, langs fylkesvei 763 8 kilometer fra Snåsa sentrum i retning Steinkjer. Herfra går det vei østover mot Blåfjella-Skjækerfjella nasjonalpark.

Navnet *Jørstad* om grenda ble forsterket av at jernbanestasjonen ble hetende Jørstad, men bygda er også omtalt som *Vestbygda* eller *Breide*. Den tidligere skolen i bygda het Breide skole; den ble nedlagt ca 2010 - og er i dag samfunnshus. Breide Samvirkelag ble stiftet i 1919; det fusjonerte i 1989 med Snåsa handelsforening til Snåsa handelslag, mens butikken fremdeles drives på Breide. Snåsa sparebank hadde filial på Breide inntil 1980-tallet.

Den tidligere Finsås jord- og skogbruksskole ligger her. Skolen ble i 1976 gjort til en avdeling av Statens Skogskole Steinkjer, fra 1994 Høgskolen i Nord-Trøndelag. 

Husmannsplassen Sandmoen er fredet og bevart som museum. Megard kirkested er også fredet.

Jørstad stasjon på Nordlandsbanen ble åpnet 1926.
## Referanser
Hjernevask

**Tankekontroll**, som i dagligtale kalles **hjernevask**, betegner bevisst bruk av manipulasjon for å endre på et individs holdninger og meninger. ( Begrepene på engelsk, inkluderer *mind control*, *coercive persuasion*, *thought reform*, *thought control* og *brainwashing*.)
Dette kan gjøres på mange forskjellige måter, og vil ha varierende effekt på subjektet som blir utsatt for metoden.
## Etymologi
Begrepet «hjernevask» har etter alt å dømme kinesisk opprinnelse. Det er blitt kjent i Vesten gjennom skildringer av kinesisk fangebehandling i 1950-årene. Det kinesiske ordet er  洗腦 (*xǐ nǎo*, «vask [av] hjerne»), og ble der benyttet i kommunistisk terminologi om metoder i forbindelse med tvangsmetodikker for å endre (改造: *gǎi zào*, «rekonstruksjon», «endring») av såkalt føydale (封建, *fēng jiàn*) tankemønstre hos kinesere oppvokst før kommunistenes maktovertakelse i 1949.

Det kinesiske ordet er i sin tur et ordspill på (洗心 (*xǐ xīn*, «vask [av] hjerte»), et daoistisk uttrykk for den hjertets renselse man skal bestrebe seg på før man utfører visse seremonier eller trer inn i visse helligdommer.

## Referanser i skjønnlitteratur
* År 1949: I romanen *[[1984 (roman)|1984]]* så brukes begrepet «*[[Newspeak]]*». Dette begrepet relaterer til tankekontroll ved at statsapparatet har manipulert ordforrådet, slik at kritiske tanker mot regimet, blir vanskelige å formulere.

## Se også
* Deprogrammering
* Akkulturasjon 
* Indoktrinering
* Rekruttering

## Eksterne lenker
*  The Battle for Your Mind - Dick Sutphen  
* http://en.wikiquote.org/wiki/Mind_control
Hastings Banda

**Dr. Hastings Kamuzu Banda** (ca. 1898–1997) var Malawis første president og diktator fra 1963 til 1994.

Bandas fødelsesdag er ikke kjent men noen kilder sier at han var født i 1898 og 1902, men selv sa han at han var født 14. mai 1906.

Hastings Banda studerte medisin ved Meharry Medical College i Tennessee, men for å få lov til å jobbe som lege i Det britiske imperiet studerte han videre i Edinburgh. Da han reiste tilbake til Malawi (som da het *Nyasaland*) i 1963 kunne han ikke snakke det offisielle språket, chichewa, men drev allikevel kampanjer imot Den sentralafrikanske føderasjon.

Banda ble utnevnt president 1. februar 1963 og ble Malawis første president tre år senere, den 6. juli 1966. Banda gav landet det nye navnet sitt, fra ordet *Marawi-vann* som han fant på et gammelt kart. I 1971 utnevnte han seg selv som president for livstid. I 1994 ble han tvunget til å godta nasjonale demokratiske valg, et valg han tapte.

## Referanser
Hardstyle

**Hardstyle** er en sjanger innenfor elektronisk musikk som oppstod som en blanding av hard trance og Hardcore elektronika tidlig på 2000-tallet. Denne sjangeren er den hardeste under sjangeren av trance, men ikke hardere enn hardcore. 

Sjangeren har høstet blandet kritikk, og noen mener at den ikke kan regnes som en frittstående sjanger. Navnet fikk sjangeren etter sangen «Hardstyle disco» av Yoji Biomehanika, som ble gitt ut i 2001. Hardstyle er ekstremt populært og utbredt i Nederland, hvor det årlig blir holdt en rekke store arrangementer som Defqon1, Qlimax, Decibel Outdoor, Intens Festival.

## Norske artister
* BITCRUSHR
* Da Tweekaz
* Double Phunq
* Forever Lost
* Matzic
* Serzo
* SVANE
* Refuzion

## Referanser


## Eksterne lenker
*  Bergen Hardstyle
*  HardFM 
*  Hardstyle DNA 
*  Hardstyle Norge 
*  Scandinavian Hardstyle, Rawstyle & Harccore
Axel Seeberg

**Axel Seeberg** (født 11. februar 1931, død 6. februar 2011) var en norsk klassisk arkeolog, ansett som Norges fremste ekspert på greske vaser. 

Han var født i Oslo, gikk på Ullern videregående skole (den gang Ullern gymnas) og avla examen artium som preseterist i 1949, etter blant annet å ha kommet på 3.-plass i VGs nyttårsstil-konkurranse i 1948 og 1949.  Han studerte klassisk arkeologi under Hans Peter L’Orange. I 1952-53 studerte han klassisk arkeologi ved University College London, der han innledet et langvarig forskersamarbeid med teatereksperten T.B.L. Webster (1905-74). Han avla sin magistergrad i 1955, og  Aftenposten rapporterte at Seeberg studerte greske vaser i København og i Louvre. Han ble ansatt som universitetslektor i klassisk arkeologi ved Universitetet i Oslo, og ble i 1974 utnevnt til professor ved samme universitet.  Han ble i denne stillingen til han gikk av med pensjon i 2001.

Fra 1960 kåserte han sporadisk for skolekringkastingen og underviste ved Oslo Folkeakademi, der han også en tid var styreleder. Han rapporterte i 1962 om funn av Europas eldste synagoge i Romas havneby Ostia.  Med Sverre Marstrander skrev han det første av to bind om greske vaser i norske samlinger, utgitt i *[[Corpus vasorum antiquorum]]* i 1964.  Hans analyse av vaser med fete dansere i Korint utkom i 1971, og var en videreføring av Humfry Paynes uferdige arbeid fra 1931. I 1995 ga han sammen med Richard Green, professor ved universitetet i Sydney, ut en betydelig utvidet nyutgave av professor Thomas B. L. Websters store verk *Monuments illustrating new comedy*. 

I likhet med sin onkel, oversetteren Axel Segelcke Seeberg, oversatte han flere bøker av P.G. Wodehouse. 

## Premier
* Innvalgt i Det Norske Videnskaps-Akademi 1982

## Utgivelser
* 
* 
## Artikler
* 
* 
* 
* 
* 
* 

## Referanser


## Eksterne lenker
Axel Seeberg hos Norsk Oversetterleksikon
Bladbete

**Bladbete** (også kalt sølvbete) er en grønnsak i beteslekta. Den er svært rik på vitaminer og mineraler, spesielt magnesium. Sølvbeten er i familie med rødbete. Den vokser seg høy og kraftig, og den er robust med tanke på lave vintertemperaturer. Planten er mye brukt i middelhavslandene.

## Se også
* Sukkerbete
* Rødbete

## Eksterne lenker
*
Viking Redningstjeneste

**Viking Redningstjeneste AS** er et norsk bilbergingsselskap. Det ble dannet som Servicebil ⅍ Norsk Bilberging den 27. januar 1956 og endret navn til Viking Redningstjeneste ⅍ 27. april 1956.

Selskapet driver bilberging i Norge, Sverige, Danmark og Finland, hovedsakelig gjennom franchising.

Selskapet kan også foreta taksering- og kontrolltjenester som periodisk kjøretøykontroll, eierskiftekontroll, garantiutløpskontroll og lignende gjennom datterselskapet Viking Kontroll.

## Referanser


## Eksterne lenker
* 
* Viking Kontroll 
* Viking Redningstjenestes historie (Arkivert)
* Norsk Bilbergingshistorie (Arkivert)
Astrid Dahlsveen

**Astrid Dahlsveen** (født 11. oktober 1929 i Strinda, død 26. april 2012) var en norsk billedhugger, bosatt i Ørland. Hennes formspråk var naturalistisk med lettere forenklinger.

Dahlsveen var elev hos Oscar Lynum i gymnastiden, gikk deretter på Kunstskolen i Trondheim 1948-49 med Kristofer Leirdal som lærer, og på Kunstakademiet 1949-50 hos Per Palle Storm, og på Vrije Akademie voor Beeldende Kunsten i Haag 1958. Separatutstillinger i Trondhjems Kunstforening 1977 og 2008, på Kunstnernes Hus 1978, *Kunstnerringen* i Oslo 1985, Kunstnerforbundet 1987, Lillehammer kunstmuseum 1982, Nord-Trøndelag fylkesgalleri 1992, og flere ganger ved Austråttborgen og i Ørland/Bjugn.

Hun har skrevet artikler om Hannah og Hans Ryggen, og om Ove Bjelkes inspirasjonskilder for Austråttborgen.

## Offentlige arbeider
Hennes offentlige arbeider omfattet blant annet 
* *Fløytespiller* i Grieghallen i Bergen
* *Gutter hopper bukk* (1976) i Oslo, Sandnes og Ørland 
* *Adrian Posepilt* ved Adrianstua i Trondheim, 
* *Nusse på gyngehesten* i Trondheim og Steinkjer, 
* *Ungdom i nød* i Trondheim
* *Rytmelek* ved Åsheim skole i Trondheim, 
* *Katt* ved Nypvang skole i Trondheim
* *Duett for fløyte* i Arendal
* *Hemmelig samtale* (utført 1972, oppsatt 2002) på Brekstad
* *Sjøløve* ved Vallersund gård i Ørland
* monumentet over Hannah og Hans Ryggen (1994) på Brekstad havn, senere flyttet til Ørland kultursenter.

## Referanser
Lødingsaksla

**Lødingsaksla** (også skrevet **Lødingaksla**) er et fjell like vest for tettstedet Lødingen i Nordland. Det har flere topper og høyeste punkt ligger 569 meter over havet. I området ligger Hyttevatnet (292 moh.) og det mindre Øygårdsvatnet.

I 1947 inntraff Kvitbjørn-ulykken i dette området.

## Referanser
Kronolekt

**Kronolekt** er språk slik det brukes innenfor en spesifikk aldersgruppe, for eksempel ungdommers måte å snakke med hverandre på.

## Se også

*Dialekt
*Etnolekt
*Idiolekt
*Sexolekt
*Sosiolekt

## Referanser
Sexolekt

En sexolekt er den språkbruken som betraktes som kjønnsspesifikk. Her menes den språkbruken som skiller menns språkbruk fra kvinners – sett i motsetning og i forhold til hverandre.  

## Se også
*Dialekt
*Etnolekt
*Idiolekt
*Kronolekt
*Sosiolekt
*Kebabnorsk
*Slang
Idiolekt

En **idiolekt** er den delen av språkbruken som er spesifikk for et individ. Selv om begrepet kan omfatte individets språk som helhet, er det vanlig å regne idiolekten som den delen av språket som er særegent for et individ når en ser bort fra faktorer som dialekt, sosiolekt og lignende.

## Se også

*Dialekt
*Etnolekt
*Kronolekt
*Sosiolekt
*Sexolekt
Żagań

**Żagań** (tsjekkisk *Záhaň*, tysk *Sagan*, latin *Saganum*) er en by i vestlige del av Polen. Den ligger i Lubusz voivodskap ved elven Bóbr. Byen er blant annet kjent for det barokke Żagań-slottet fra 1670.

## Historie

En legende sier at byen ble grunnlagt av Żaganna, barnebarnet til den mytiske herskeren Krak, som ifølge en annen legende hadde grunnlagt Kraków. Ifølge historikere ble Żagań grunnlagt av Bolesław IV av Polen i midten av det 12. århundre. I historiske kilder er Żagań nevnt for første gang i 1202. I 1285 fikk Żagań bystatus, og tilhørte fra 1252 hertugdømmet Głogów. Byen var fra 1413 til 1472 sete for et selvstendig fyrstedømme. 

I 1472 ble fyrstedømmet og byen solgt til Wettinslekten. Under hertug Henrik den fromme (1539–41) utbredte reformasjonen seg. Kurfyrst Moritz av Sachsen overlot Sagan i 1549 til den bøhmiske kongen Ferdinand I. I 1627 kom den legendariske Albrecht von Wallenstein i besittelse av byen. På invitasjon fra Wallenstein virket den berømte astronomen og matematikeren Johannes Kepler i byen mellom 1627 og 1630, og monterte den aller første lynavlederstangen i Europa. Byens viktigste kultur- og vitenskapssentrum var klosteret til Augustinerordenen. 

Under den første schlesiske krig kom byen under Preussen, og ble gitt som len av kronen til forskjellige familier. På slutten av det 18. århundre ble byen styrt av familiene Biron og Talleyrand, og perioden var byens gullepoke når den ble besøkt av blant annet Franz Liszt. Byen ble gitt som len så sent som i 1844, som siste prøyssiske kronlen, og lensavhengigheten utløp først i 1935. Under annen verdenskrig ble krigsfangeleiren Stalag Luft III etablert i nærheten av Żagań. Denne leiren er kjent fra filmen Den store flukten (the Great Escape). På slutten av krigen ble byen erobret av Den røde armé. Som følge av Potsdamkonferansen ble byen gitt til Polen og den tysktalende befolkningen fordrevet.

## Areal
Ifølge data for 2002 har Żagań et areal på 39,92 km², inkludert:
*dyrket jord: 14%
*skogsmark: 48%

## Demografi
Ifølge data for 30. juni 2004:

## Næringsliv
Treindustri, jernindustri, tekstilindustri, matindustri, byggmaterialeindustri.

## Severdigheter
* Klosteret til Augustinerorden
* Klosteret til Jesuittordenen
* Det barokke Żagań-slottet til familien Lobkowitz (1670–1686)
* Det senklassisistiske oransjeriet (1845–1846)
* Bruer (1803–1804)
* Den geometriske parken (17.-18. århundre)
* St. Peter og Paulus-kirken (14.-16. århundre)
* Den Hellige Ånds kirke (1701–1702)
* Levninger av bymurer (14.-16. århundre)

## Referanser


## Eksterne lenker
*
Deutscher Aktienindex

**Deutscher Aktienindex** (**DAX**) er en *[[Blue Chip]]*-aksjeindeks bestående av 40 store tyske selskaper notert på Frankfurt-børsen.

## Selskaper

## Noter


## Eksterne lenker
* DAX homepage
* Bloomberg page for DAX:IND
Römer (Frankfurt)

***Römer*** («romeren») har i 600 år vært Frankfurt am Mains rådhus, og er med sin karakteristiske fasade et av byens varemerker. Det midterste av opprinnelig tre selvstendige bygninger på Römerberg er det egentlige *Römer*-huset. Kjøpmannsfamilien av samme navn solgte bygningen 11. mars 1405 til byrådet, som utbygget det til rådhus.

Fra tidlig middelalder til slutten av det tysk-romerske rike i 1806 var Römer sete for de fleste konge- og keiservalg, og -kroninger.
Irkutsk

**Irkutsk** (russisk: Ирку́тск) er en by og administrasjonssenter i Irkutsk oblast i Russland. Byen er en av de største i Sibir og ligger 5185&nbsp;km med tog øst for Moskva. Innbyggertall: 593&nbsp;604 (folketelling 2002).

## Geografi og klima
Byområdet ligger ved elven Angara (en sideelv til elven Jenisej) 75&nbsp;km nedenfor dens utspring fra den 700&nbsp;km lange Bajkalsjøen, og på motsatt bredde i forhold til forstaden Glaskovsk. Elven som her er 580 m bred, krysses av en hengebro. Elven Irkut, som har gitt navn til byen, er en liten elv som møter Angara like ved byen. Hoveddelen av byen avgrenses av en del viktige landemerker: Klosteret, Fortet og Havna, i tillegg til dens forsteder ved en annen sideelv: Ida, eller Usjakovka.

Som en sibirsk by har Irkutsk et subarktisk klima, kjennetegnet ved ekstrem variasjon i temperaturer mellom årstidene. Det kan være veldig varmt om sommeren, og brutal kulde om vinteren. Den varmeste måneden i året i Irkutsk er juli, med en gjennomsnittstemperatur på 18 ℃, og den kaldeste måneden i året er januar med en gjennomsnittlig temperatur på &minus;19 ℃. Nedbørsmengdene varierer også mye. Den våteste måneden er juli, med 119&nbsp;mm nedbør i snitt. Tørrest er februar med et snitt på bare 7,6&nbsp;mm, hovedsakelig fordi nesten all nedbør i den sibirske vinteren faller som tørr snø.

## Transport
Viktige veier og jernbaner, som Den transsibirske jernbanen, forbinder Irkutsk med andre regioner i Russland og Mongolia. Byen har to flyplasser: Irkutsk internasjonale lufthavn og den mindre Irkutsk nordvestre lufthavn.

## Utdanning
Utdanningsinstitusjoner i Irkutsk inkluderer Irkutsk universitet for Jernbanetransport (siden 1975), Irkutsk Statlige Universitet (1918), Baykalsky statlige universitet for økonomi og juss (1932), Irkutsk Tekniske Universitet (1939), Irkutsk Landbruksakademi, Irkutsk universitet for lingvistikk (1948), Irkutsk medisinske universitet, Irkutsk pedagogiske høyskole. Blant private høyskoler finnes: Det sibirske institutt for juss, økonomi og administrasjon (1993), Institute of Economics of ISTU (1996).

## Bilder fra Irkutsk

Kazansky Church Irkutsk.jpg|Kazankirken
Irkutsk station.jpg|Irkutsk jernbanestasjon på Den transsibirske jernbanen
Н. Ф. Добровольский. Переправа через Ангару в Иркутске.jpg|*Krysse Angara ved Irkutsk* (1886)


## Referanser


## Eksterne lenker
*
Nordmøre stadion

:*Gressbanen er kallenavn for flere fotballbaner i Norge, deriblant [[Tønsberg Gressbane]] og [[Gressbanen (Oslo)]].*

**Nordmøre stadion**, som het **Kristiansund stadion** fra 2015 til 2022, og **Gressbanen** fram til og med 2014, er Kristiansund Ballklubb og Kristiansund Fotballklubbs hjemmebane, og ligger i bydelen Karihola på Kirkelandet i Kristiansund. På folkemunne ble Gressbanen tidligere gjerne kalt «KFK-banen», og er kjent for å være Norges eldste gressbane mellom Trondheim og Bergen. Ved siden av ligger det en innendørshall, og bortom den igjen nok en kunstgressbane, som nå er døpt KFK-banen. Begge de to banene har en størrelse på 105 x 68 meter. Hovedbanen har en publikumskapasitet på 4 444 tilskuere, og den andre kunstgressbanen ca. 800.

Gressbanen ble innviet 17. september 1950, med kamp mellom KFK og Ørn-Horten. KFK tapte 2-3, men KFKs *Jan Sjøasæther* scoret kampens første mål på straffespark, og altså det første målet på Gressbanen i historien. Tilskuerrekorden for Gressbanen ble satt samme kamp, og er på 6200 tilskuere. 

Sommeren 2013 ble naturgresset erstattet med kunstgress, og fra og med 2014-sesongen begynte Kristiansund Ballklubb også å bruke Gressbanen i tillegg til KFK. Til sesongstart 2015 ble banen omdøpt til Kristiansund stadion, samtidig med en del ombygging av bl.a. tribuner og klubblokaler til KBK. Kristiansund Ballklubb rykket i 2016 direkte opp til Eliteserien etter uavgjort mot Jerv i Grimstad. Kampen endte 1-1. Kbk endte på førsteplass i Obosligaen i siste seriekamp mot Sandefjord. Kampen endte 3-2 til hjemmelaget Kristiansund og et fullsatt stadion. Disse to lagene lå likt i antall poeng før denne kampen. Jerv endte på tredjeplass, og ble også værende i Obos etter kvalifiseringsrundene om en eventuell sjanse til å rykke opp til øverste nivå. Kristiansund stadion ble vinteren 2016–2017 påbygd med tribuner rundt hele banen, tak over alle tribuner, egen VIP, landets kraftigste og beste lysanlegg, tavle med urverk og stillingsordning med mer. Sommeren 2017 ble området utenfor stadionet asfaltert. Sommeren 2019 ble dekket byttet, og det ble samtidig lagt varmekabel. Noe av det gamle dekket ble lagt i kunstgresshallen mellom banene, resten ble erstattet med det gamle dekket på kunstgressbanen til Clausenenga, også lokalt kjent som "Idrett", eller "Idrettsplassen".

## Referanser


## Eksterne lenker
*  
* Kristiansund Stadion - Nordic Stadiums
Bartoszyce

**Bartoszyce** (tysk *Bartenstein*) er en by i Polen i Det ermlandskmasuriske voivodskap. Byen, som ligger ved elven Łyna, fikk bystatus i 1326 under navnet *Rosenthal*, et navn som bare seks år senere ble endret til *Bartenstein*. 

Under andre verdenskrig ble 60% av byen rasert. Etter krigen ble byen som følge av Potsdamkonferansen tillagt Polen. Den tyske befolkningen ble enten evakuert eller forvist, og byen ble befolket med polakker som hadde blitt fordrevet fra områdene i øst annektert av Sovjetunionen.

## Vennskapsbyer

*  Pionerskij, 2000
*  Bagrationovsk, 2001
*  Nienburg/Weser, 2002
*  Emmaboda, 2003
*  Mława, 2001
*  Varėna,  2010
*  Bereźne, 2010

## Referanser


## Eksterne lenker
*